system
Răspunde în limba română, în stilul Wikipedia, cat mai corect gramatical.
user
Îmi poți explica despre Iosif Țon?
assistant
Iosif Țon (n. 30 septembrie 1934, Gârbovița, județul Alba) este un pastor baptist din România.

După plecarea din România, a predicat mulți ani la Radio Europa Liberă, în fiecare duminică între orele 14-15, în cadrul unui program religios transmis în perioada comunistă. 

După 1990, Iosif Țon a pus bazele și a asigurat funcționarea Institutului Biblic Est-European, Institutului Biblic din Oradea (astăzi Universitatea Creștină "Emanuel"), a postului de radio "Vocea Evangheliei" și al Editurii "Cartea Creștină" din Oradea. A fost inițiatorul "Alianței Evanghelice din România", alianță ce regrupează cultele neoprotestante în România: baptiști, penticostali și creștini după Evanghelie. De asemenea, a fost unul din pastorii Bisericii Baptiste "Emanuel" din Oradea, cea mai mare biserică baptistă din România (alături de pastorii Paul Negruț și Nicolae Gheorghiță) și a contribuit la construirea noii clădirii a bisericii "Emanuel".

Cronologie 

 1951-1955, Studiază la Facultatea de limbă și literatură română din Cluj
 1955-1957, Studiază la Seminarul Baptist din București.
 1958-1968, Profesor de limba și literatura română
 1969-1972, Studiază la Universitatea din Oxford, Anglia
 1973-1974, Profesor la Seminarul Baptist din București
 1974-1977, Pastor la Biserica Baptistă din Ploiești.
 1977-1981, Pastor la Biserica Baptistă Nr. 2 din Oradea
 Între 1973 și 1981, este arestat de mai multe ori.
 În anul 1981, împreună cu familia, sunt obligați să părăsească România, și se stabilesc în Wheaton, IL., S.U.A.
 În 1982 devine președintele Societății Misionare Române (Romanian Missionary Society). Traduce cărți de teologie, imprimă și le introduce în România, pe ascuns. De asemenea, predică la Radio Europa Liberă.
 În 1990, se reîntoarce în România
 Pe 1 oct. 1990 încep cursurile Institutului Biblic din Oradea (astăzi Universitatea Emanuel). În același an, se înființează Editura "Cartea Creștină".
 În 1996 își susține teza de doctorat la Facultatea Evanghelică din Heverlee, Belgia. Teza de doctorat se intitulează "Suferința, martiraj și răsplătire în cer".
 În 1996 demisionează din funcția de pastor al Bisericii "Emanuel" și se dedică cursurilor de viață spirituală în diferite biserici din țară. Aceste cursuri sunt cunoscute sub numele "Umblarea cu Dumnezeu, în unire cu Isus Cristos, sub călăuzirea Duhului Sfânt".
 1999-2000 e pastor la Biserica Baptistă Română din Brașov. 
 Astăzi, deși pastor pensionar (domiciliat în Portland, Oregon, S.U.A.), face turnee prin Bisericile evanghelice românești din România și diaspora, ținând conferințe, cursuri de viață spirituală.
 Dialog teologic fructuos la Cluj - Bisericile Baptiste nr. 1 și 3, (Mănăștur și Iris - dr. Beniamin Fărăgău)
 2010 - I se retrage ordinarea ca pastor 
 2019 - Iosif Țon declară aderența sa la gruparea NAR (New Apostolic Reformation).

A scris cărțile: 

 Alege Viața, 1998
 Bucuria negrăită și strălucită: este ea a ta acum ?, 2010
 Bunătate: o teologie bazată pe învățătura Domnului nostru Isus Cristos, 2010
 Căderea în ritual, 2009
 Confruntări, 1999
 Credința adevărată, 1988
 Fiți oameni !, 2001
 Mesaje transmise la Radio BBC și Radio Europa, 2004
 Momente profunde: predici la evenimente speciale, 2009
 Oameni mari din Vechiul Testament, 2003
 Predici ocazionale: sărbători, 2008
 Să ne cunoaștem crezul, 1998
 Spiritualitate și caracter creștin, 2006
 Suferință, martiraj și răsplătire în cer, 2002
 Trăind prezentul în lumina viitorului, 2002
 Umblarea cu Dumnezeu, în unire cu Domnul Isus Cristos, sub călăuzirea Duhului Sfânt, 2006
 Viața de familie, 2006

Cursuri de Iosif Țon 

 Concepții despre lume și viață
 Curs de viață spirituală. Vol. 1
 Curs de viață spirituală. Vol. 2. Cum trăim după învățătura Domnului Isus
 Curs de viață spirituală. Vol. 3. Relații
 Epistola către Romani (Conferința SMR pentru tineret, Timișoara, 2009)
 Părtășia cu Dumnezeu: Trăirea în intimitate cu Dumnezeu care te transformă, te împlinește, te energizează
 Trăirea după învățăturile Domnului Isus

Vezi și 
Bisericile Baptiste

Referințe

Alte note 
Scurtă biografie
Cateva articole ale Dr. Iosif Ton
Mesaje și predici
Editura Cartea Creștină
Decizia corectă a Consiliului Uniunii în cazul Iosif Țon constă în retragerea ordinării ca pastor baptist
De ce Comunicatul Consiliului Uniunii Baptiste este nul

Pastori baptiști
Pastori români
Oameni din județul Alba
Baptiști români